stanford-oval/wikipedia huggingface dataset:
Raikka Rautarinne

Raimo ”Raikka” Rautarinne (28. helmikuuta 1948 – 9. syyskuuta 2019) oli suomalainen rumpali. Hän soitti muun muassa yhtyeissä The Roosters ja The Boys.
Rautarinne aloitti uransa 1960-luvun puolivälissä Häjyt-nimisessä yhtyeessä, joka teki 15. syyskuuta 1965 singlen ”Häjyt beat / Yksin”. Yhtyeen muita jäseniä olivat laulaja Tapio Törmä, kitaristi Jaakko Kaarala ja basisti Heikki Kiiskinen. Häjyjen hajottua Rautarinne, Kaarala ja Kiiskinen siirtyivät Jim Pembroken The Pems -yhtyeeseen, josta Rautarinne siirtyi vuosiksi 1966–1967 The Roostersiin.
The Roostersin hajottua tilapäisesti Rautarinne soitti hetken aikaa Blues Sectionissa ja liittyi sen jälkeen Mosaic-yhtyeeseen, joka teki vuonna 1968 singlen ”Happier Man / Crazy Train”. Yhtyeessä soittivat hänen lisäkseen Frank Robson (urut ja laulu), Nikke Nikamo (kitara) ja Olli Könönen (basso). Tämän jälkeen Rautarinne soitti ABC-yhtyeessä, jossa olivat mukana Nikamo ja Jukka Hauru kitaristeina ja Pekka Pohjola basistina, mutta yhtye hajosi ensimmäisen ja ainoan keikkansa jälkeen.
Kesällä 1968 Rautarinne palasi takaisin The Roostersiin ja syksyllä yhtye jäi hänen komentoonsa, kun Von Hertzenin veljekset Lasse ja Hasse eivät enää jaksaneet ja antoivat Rautarinteen käyttää The Roostersin nimeä. Rautarinne teki yhtyeestä progressiivisen ja mukaan tulivat Jukka Gustavson, Hanski Vihunen ja Nikamo. Nikamo vaihtui tammikuussa 1969 Jorma Karvoseen. Gustavsonin lähdettyä Wigwamiin The Roosters hajosi ja Rautarinne siirtyi The Boysiin.
Rautarinne oli tekemässä myös Suomen Talvisota 1939–1940 -yhtyeen Underground-Rock -levyä vuonna 1970. Levyllä hän soittaa kappaleissa ”Edistyksen voima”, ”Däng-däng-däng-däng” ja ”Suomi palaa”.
Rogues en Vogue

| Rogues en Vogue Running Wild |
| --- | --- | --- |

Studioalbumin tiedot
 Äänitetty : 2004
 Julkaistu: 2005
 Tuottaja(t): Running Wild
 Tyylilaji: heavy metal
 Kesto: 64.05
 Levy-yhtiö: GUN Records
Running Wildin muut julkaisut
| The Brotherhood 2002 | Rogues en Vogue 2005 | Shadowmaker 2012 |
Rogues en Vogue on saksalaisen heavy metal -yhtye Running Wildin vuonna 2005 julkaistu studioalbumi.
Kappaleet

Draw the Line – 4.11
Angel of Mercy – 4.44
Skeleton Dance – 4.25
Skulls & Bones – 6.23
Born Bad, Dying Worse – 4.17
Black Gold – 4.16
Soul Vampires – 3.53
Rogues en Vogue – 4.45
Winged & Feathered – 5.14
Dead Man’s Road – 3.34
The War – 10.38
Cannonball Tongue – 3.59  (bonuskappale)
Libertalia – 3.46  (bonuskappale)
Kokoonpano

Rolf Kasparek – laulu, kitara, basso
Peter Pichl – basso
Mattias Liebetruth – rummut
Arvostelut

Imperiumi: 8½/10
Aiheesta muualla

Rogues en Vogue Discogsissa. (englanniksi)
Albumi Rogues en Vogue Encyclopaedia Metallum -sivustolla (englanniksi)
Quiche

Quiche voi tarkoittaa seuraavia:
quiche, ranskalaistyyppinen piirakka
Quiché, departementti Guatemalassa
K'iche eli Quiché, guatemalalainen mayavaltakunta
Quichén kieli eli k'iche, k'iche-kansan puhuma kieli
Quiche, hahmo mangasarjassa Tokyo Mew Mew
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Quiche”, voi hakea sivunnimihaulla, laajalla sivunnimihaulla tai tekstihaulla.
Quibala

| Quibala |
| --- | --- |
 Quibala
 Koordinaatit: 10°44′0″S, 14°59′0″E 
Pinta-ala:  
 – Kokonaispinta-ala:  10 300 km²
Väkiluku:  179 009
 – Väestötiheys:  17,4 as./km²
Infobox OKVirheellinen NIMI-arvo: 
Quibala on kunta ja kaupunki läntisessä Angolassa, Cuanza Sulin maakunnassa. Kunnassa asuu 179 009 asukasta, ja sen pinta-ala on 10 300 neliökilometriä. Kunnan väkiluku on nopeassa kasvussa (n. 3 % vuosittain).
Quibalan väestöstä vähemmistö on lukutaitoisia ja niukka enemmistö puhuu portugalia. Muita paljon puhuttuja kieliä kunnassa on kimbundu ja mbundu. Asukkaista noin puolet on uskonnottomia, ja uskonnollisista lähes kaikki on joko protestantteja (73 % uskovista) tai katolisia (25 % uskovista). Noin puolet asukkaista on 0–14-vuotiaita.
QueenAdreena

| QueenAdreena |
| --- | --- |

Tiedot
Toiminnassa:  1999–2010
Tyylilaji:  alternative rock,alternative metal, alternative
Kotipaikka:  Lontoo, Iso-Britannia
Laulukieli:  englanti
Jäsenet:  Katie Jane Garside   Crispin Gray   Nomi Leonard   Bambi  
Entiset jäsenet:  Orson Wajih   Billy Freedom   Paul Jackson   Melanie Garside   Pete Howard  
Aiheesta muualla
QueenAdreena
Infobox OKNimi-testi OK: 
QueenAdreena on lontoolainen indie rock-yhtye. Sen levy-yhtiö on One Little Indian Records. Laulaja KatieJane Gardside ja kitaristi Crispin Gray ovat aikaisemmin tehneet yhteistyötä suosituksi nousseen, mutta lyhyen aikaa eläneen yhtyeen Daisy Chainsaw parissa. Myöhemmin mukaan liittyivät rumpali Billy Freedom ja basisti Orson Wajih, minkä jälkeen he julkaisivat ensimmäisen levynsä Taxidermyn vuonna 2000, Blanco y Negro Recordsin nimissä. Sittemmin yhtyeen nimeä muutettiin hieman muodosta "Queen Adreena" "QueenAdreenaksi".
Billy Freedomin korvasi 2002 aikaisemmin The Clashissa soittanut rumpali Pete Howard. Samana vuonna yhtye julkaisi toisen albuminsa Drink Men, johon sisältyi single "Pretty Like Drugs". Heidän senhetkinen levy-yhtiönsä Rough Trade karsivat heidät vähän Drink Men julkaisun jälkeen, ja Wajih lähti yhtyeestä. QueenAdreena kirjautui One Little Indian Recordsin nimiin ja julkaisi vuonna 2005 albumin The Butcher and the Butterfly, jolla KatieJanen sisko Melanie Garside soitti bassoa. Hänet korvasi myöhemmin Paul Jackson ja sitten Nomi Leonard.
The Butcher and the Butteflyn jälkeen yhtye levytti livealbumin Live at the ICA ja myöhemmin itsenäisesti Ride a Cock Horsen, varhaisista demosoitoista uudelleensävelletyn albumin.
Vuonna 2008 QueenAdeena levytti levyn Djin Japanissa Imperial Recordsin julkaisemana.
Diskografia

Taxidermy, 2000 (Blanco y Negro Records)
Drink Me, 2002 (Rough Trade Records)
The Butcher and the Butterfly, 2005 (One Little Indian Records)
Live at the ICA, 2005 (One Little Indian Records)
Ride A Cock Horse, 2007 (julkaistu itsenäisesti)
Djin, 2008 (Imperial Records)
Diskografia > Singlet

Cold Fish (1999)
X-ing Off the Days (1999)
I Adore You (2000)
Jolene (2000)
Pretty Like Drugs (2002)
FM Doll (2002)
Medicine Jar (2005)
Diskografia > Musiikkivideot

"Jolene" (2000)
"I Adore You" (2000)
"Pretty Like Drugs" (2002)
"FM Doll" [Original Version] (2002)
"Medicine Jar" (2005)
Aiheesta muualla

Kuvia tai muita tiedostoja aiheesta QueenAdreena Wikimedia Commonsissa
RPGamer

| RPGamer |
| --- | --- |
Verkkosivusto:  http://www.rpgamer.com
Tyyppi:  Videopelisivusto
Rekisteröinti:  Vapaa
Omistaja:  Mikel Tidwell
Kehittäjä:  Andrew Vestal
Avattu:  11. maaliskuuta 1998
RPGamer on tietokone- ja konsoliroolipeleille omistettu pelisivusto, joka julkaisee lajityypin peleihin liittyviä uutisia, ennakoita ja arvosteluja. Sivustolla on yhteensä seitsemän eri kieliversiota, jotka englannin ohella ovat italia, espanja, portugali, saksa, ranska ja japani.
RPGamerin yhteisöön voidaan lisätä omia arvosteluja, piirroksia, musiikkia ja tarinoita. Yhteisössä sijaitsee myös tilastoja, peliaiheisia julistekuvia ja nimenomaan japanilaisista RPG-peleistä kertova ”Japandemonium”-osio, johon lukeutuu uutisia, kuvakaappauksia ja lista viikon myydyimmistä peleistä.
Historia

RPGamer kehittyi Andrew Vestalin vuonna 1995 luomasta UnOfficial SquareSoft HomePagesta, joka oli SquareSoftin pelejä varten kehitetty fanisivu. 1997 sivusto vaihtoi nimensä Square.Netiksi, jota piti yllä Squaren oma palvelin. Tämä kuitenkin johti Square.Netin sulkemiseen, sillä sivu käytti Squaren palvelinta tämän tietämättä. Muita kuin vain Squaren roolipelejä käsittelevä RPGamer syntyi maaliskuussa 1998, kun Vestal luovutti sivustonsa Mikel Tidwellin käyttöön ja auttoi sivun elvyttämisessä.
Aiheesta muualla

RPGamerin kotisivusto
Robert James-Collier

| Robert James-Collier |
| --- | --- |

Henkilötiedot
Syntynyt: 23. syyskuuta 1976 (43) Salford, Suur-Manchester, Englanti
Ammatti:  näyttelijä, malli
Puoliso:  Lauren Chandiram
Lapset:  2
Muut tiedot
Aktiivisena:  2005-
Robert James-Collier (s. 23. syyskuuta 1976, Salford, Suur-Manchester, Englanti) on englantilainen näyttelijä ja malli. Hänet tunnetaan Thomas Barrow'n roolista Downton Abbey-sarjassa sekä Liam Connorin roolista Coronation Streetissä.
Yksityiselämä

Robert James-Collier syntyi Salfordissa, Suur-Manchesterissa, Robert Collierina, mutta hän muutti nimensä Robert James-Collieriksi välttääkseen sekaannusta toisen samannimisen näyttelijän kanssa.James-Collier opiskeli St Patrickin roomalaiskatolisessa lukiossa Ecclesissä, Suur-Manchesterissa.
James-Collierilla on kaksi tutkintoa; hän opiskeli yritystoimintaa Huddersfieldin yliopistossa ja markkinointia Manchesterin yliopiston tiede- ja teknologiainstituutissa.
Ura > Näyttelijänä

James-Collierilla ei ollut kokemusta näyttelijänä, kun hän haki Down to Earth -sarjaan näyttelemään. Sarjan muutama näyttelijä oli vakuuttunut James-Collierin lahjakkuudesta ja hän sai osan pubin vuokranantajana. Vuonna 2006 hän esiintyi New Street Law -sarjassa sekä esitti pientä osaa Stud -nimisenä hahmona Hävytöntä -sarjassa Rob Collierin nimellä.
Vuosina 2006-2008 hän näytteli Coronation Streetin Liam Connoria.
Coronation Streetin jälkeen James-Collier sai näkyvän roolin sarjasta Downton Abbey, jossa hän esiintyi vuosina 2010-15. Lisäksi hän näytteli West Endissä Kalenteritytöt -näytelmässä.
James-Collierin mukaan hänen oli vaikeaa saada Downton Abbeyn jälkeen muita kuin homoseksuaalin rooleja Yhdysvalloissa.
James-Collier sai vuonna 2016 Kevin O´Dowdin roolin rikosdraamassa The Level. Vuonna 2017 James-Collier näytteli brittiläisessä kauhuelokuvassa The Ritual.Lisäksi hänellä oli myös pieni rooli Jessica Hynesin ohjausdebyytissä The Fight.
Vuonna 2019 James-Collier valittiin Channel 4:n Ackley Bridge -kouludraamasarjaan näyttelemään Martin Evershedia.
Ura > Mallina

James-Collier teki mallina töitä Argos-tavaratalolle, jonka katalogeissa hän esiintyi vuonna 2007 ja 2008.
Filmografia

| Vuosi | Elokuva | Rooli |
| --- | --- | --- |
| 2011 | Mercenaries | Callum |
| 2012 | Spike Island | Herra Milligan |
| 2013 | Wayland´s song | John |
| 2015 | A Christmas Star | Pat McKerrod |
| 2017 | The Ritual | Häkki |
| 2019 | Downton Abbey | Thomas Barrow |
| Vuosi | Elokuva | Rooli | Muuta |
| --- | --- | --- | --- |
| 2005 | Perfect Day | Alex | Televisioelokuva |
| 2005 | Down to Earth | Nicky Christy | 10 jaksoa |
| 2006 | Hävytöntä | Stud / Jim | 1 jakso |
| 2006 | Casualty | Martin Stonewall | 1 jakso: "Secrets and Lies" |
| 2006 | Dalziel and Pascoe | Simon Thewlis | 1 jakso: "Luolanainen: Osa 2" |
| 2006–2008 | Coronation Street | Liam Connor | 330 jaksoa,  Voitti rooliinsa liittyen British Soap Awards -palkinnon vuosina 2007, 2008 ja 2009 sekä Inside Soap Awards -palkinnon vuonna 2007.   |
| 2010–2015 | Downton Abbey | Thomas Barrow |  52 jaksoa   Voitti yhdessä muiden Downton Abbey -sarjan näyttelijöiden kanssa parhaan näyttelijäkokoonpanon SAG -palkinnon vuosina 2013, 2015 ja 2016. |
| 2011 | Moving On | Clive | 1 jakso: "Milkman" |
| 2012 | Love Life | Joe | Päärooli, 3 jaksoa |
| 2013 | Moving On | Aiden Evans | 1 jakso: "Visiting Order" |
| 2016 | The Level | Kevin O'Dowd | Päärooli, 6 jaksoa |
| 2016 | The Attendant | Alex | Lyhytelokuva |
| 2018 | Urban Myths | Eversti Archie Christie | Jakso: "Agatha Christie" |
| 2019 | Vera Stanhope tutkii | Richard | Jakso: "Cold River" |
| 2019 | Murha paratiisissa | Oliver Carr | 1 jakso |
| 2019 - | Ackley Bridge | Martin Evershed | Päärooli |
| 2019 | Nancy |  | Lyhytelokuva  |
| 2020 | Fate: The Winx Saga | Silva | 6 jaksoa |
Aiheesta muualla

Rob James-Collier Internet Movie Databasessa. (englanniksi)
Quevedo

| Quevedo |
| --- | --- |

 Quevedo
 Koordinaatit: 1°02′S, 79°27′W 
Valtio:  Ecuador
Maakunta:  Los Ríos
Korkeus:  74 m
Väkiluku (2010)  (urbaani väestö):  150 827
Infobox OKVirheellinen NIMI-arvo: 
Quevedo on kaupunki Ecuadorissa, Los Ríosin provinssissa. Vuonna 2010 siellä oli noin 151 000 asukasta, mutta väkiluku kasvaa melko nopeasti.
Quevedo sijaitsee keskellä Ecuadorin rannikon tasankoaluetta, jonka läpi virtaa Quevedo-joki. Quevedo, samoin kuin muu Los Ríosin provinssi, on trooppista maanviljelysaluetta, jossa kaakaon tuotannolla on suuri merkitys.
Quevedossa toimii vuonna 1984 perustettu teknillinen yliopisto. Siellä voi opiskella maataloutta, karjataloutta, liiketaloutta, ympäristötiedettä ja tekniikkaa.
Ryötön paperitehdas

Ryötön paperitehdas oli Ähtärissä sijainnut paperitehdas. Tehtaan toiminta alkoi puuhiomona vuonna 1897. Tehtaan perustajat yhtä suurilla omistusosuuksilla olivat: kauppias Ivar Yltiö, paperiteknikko Anton Pokki ja tehtailija J. A. Johansson vuonna 1896. Tehdas tuotti alussa "wain ruskeata puuwanuketta". Ivar Yltiöstä tuli tehtaan ensimmäinen isännöitsijä, mutta hän muutti pian Tampereelle ja hänen osuutensa yhtiöstä siirtyi Johanssonille. Uudenvuoden aattona 1897 koskessa oleva sulku petti ja tehtaalle vievä vesiränni särkyi. Tehdas oli pieni, vuonna 1899 puuhiomon tuotannon arvo oli vain 14.000 mk (samana vuonna Mäntän tehtaiden vastaava luku oli 1.200.000 mk). Marraskuussa 1900 höyrypuuseppä R. R. Tallqwist Tampereelta osti puolet A. Pokin omistusosuudesta. Yritys myytiin vuonna 1927 G. A. Lönnqvistin perilliset -nimiselle yritykselle. Toiminta päättyi sotavuosina 1939–41. Hiomo ja paperitehtaan rakennukset on purettu.  [lähde? ]
Puretun tehtaan alueella toimii Koskienergia Oy:n omistama Ryötönkoski-niminen voimalaitos. [lähde? ]
Ruotsin valtiopäivien puhemies

| Valtiopäivien puhemies |
| --- | --- |
 Riksdagens talman
 
 
 Nykyinen Andreas Norlén 24. syyskuuta 2018 lähtien
Puhuttelu:  Herr Talman (suom. Herra puhemies)
Nimittäjä:  Ruotsin valtiopäivät
Kotisivut:  www.riksdagen.se/talmannen
Ruotsin valtiopäivien puhemies (ruots. Riksdagens talman) on Ruotsin valtiopäivien korkein edustaja, joka johtaa valtiopäivien työskentelyä. Valtiopäivien puhemies on korkein virka, mihin henkilö voidaan valita Ruotsissa. Puhemies on rankijärjestelmässä valtionpäämiehen, eli kuninkaan, jälkeen, mutta ennen pääministeriä. Valtiopäivien nykyinen puhemies on Andreas Norlén, joka valittiin tehtävään vuoden 2018 vaalien jälkeen.
Puhemies toimii valtiopäivien kokousten eli täysistunnon puheenjohtajana. Hän johtaa ja suunnittelee valtiopäivien työjärjestystä. Uusi puhemies valitaan lakisääteisesti aina valtiopäivävaalien jälkeen, jonka jälkeen puhemiehen ensimmäinen tehtävä on valita ja esittää pääministeriä valtiopäiville.
Aiheesta muualla

Valtiopäivien puhemiehen sivusto (ruotsiksi)
RPK-74

RPK-74
AK-74 ja RPK-74
RPK-74 (ven. ручной пулемёт Калашникова, rutšnoi pulemjot Kalašnikova) on neuvostoliittolaista alkuperää oleva 5,45 × 39 mm:n patruunaa ampuva pikakivääri, joka otettiin neuvostoarmeijan käyttöön 1970-luvun jälkipuoliskolla.
RPK-74 on käytännössä kaliiperia lukuun ottamatta sama ase kuin sen aiempi 7,62x39mm:n patruunaa ampunut versio RPK. Molemmat aseet muistuttavat hyvin läheisesti, niin ulkoisesti kuin teknisestikin, Kalashnikovin suunnittelemia AK-sarjan rynnäkkökivääreitä.
RPK-74:n tulinopeus on noin 600 laukausta minuutissa. Ase on ryhmäaseeksi kevyt, paino on vain noin 4,6 kg tyhjänä. Paino ladattuna riippuu käytetystä lippaasta, niitä on kahta eri tyyppiä: 45 patruunan kaksirivinen käyrä tankolipas ja 75 patruunan rumpulipas. RPK-74:ssä voidaan tarvittaessa käyttää myös AK-74:n 30 patruunan lippaita.
RPK-74:ää käytetään tällä hetkellä Venäjän armeijan jalkaväkiryhmien tukiaseena. Ase on varmatoiminen, mutta käyttöarvoa rajoittaa tämäntyyppisille aseille tyypillisesti se, että suljetulla lukkomekanismilla toimivan aseen ohuehko piippu kuumenee sarjatulella nopeasti, eikä ole käyttäjän vaihdettavissa.
Tekniset tiedot

Kaliiperi: 5,45 × 39 mm
Pituus: 1 060 mm
Paino ilman lipasta: 4,6 kg
Piipunpituus: 590 mm
Luodin lähtönopeus: 960 m/s
Tulinopeus: 600 laukausta/min
Lippaat: 30 ja 45 patruunan tankolipas, 75 patruunan harvinainen rumpulipas
Aiheesta muualla

Kuvia tai muita tiedostoja aiheesta RPK-74 Wikimedia Commonsissa
Queen of Kings

|  Queen of Kings |
| --- | --- |

Kappaleen tiedot
Esittäjä(t):  Alessandra
Levy-yhtiö:  Starlab Music
Kesto:  2:27
Tyylilaji:  EDM pop
Julkaistu:  9. tammikuuta 2023
Säveltäjä(t):  Henning Olerud Stanley Ferdinandez Alessandra Mele Linda Dale
Euroviisutiedot
Vuosi:  2023
Maa:  Norja
Kieli:  englanti
Sijoitus:  5.
Pisteet:  268
Sijoitus semifinaalissa:  6.
Pisteet semifinaalissa:  102
Sanat:  sanoitus
Video:  videolinkki
Aikajärjestys
 ◄ ”Give That Wolf a Banana” (2022) 
 ”Ulveham” (2024) ► 
Queen of Kings (suom. Kuningasten kuningatar) on norjalais-italialaisen laulajan Alessandran kappale, joka julkaistiin 9. tammikuuta 2023. Alessandra osallistui kappaleella vuoden 2023 Melodi Grand Prixiin ja voitti kilpailun. Täten hän edusti kappaleella Norjaa vuoden 2023 Eurovision laulukilpailussa Liverpoolissa. Kappale kilpaili Euroviisujen finaalissa, jossa se sai 268 pistettä ja sijoittui viidenneksi.
Listasijoitukset

| Lista | Sija |
| --- | --- |
 Norja (VG-lista): 1
 Suomi (Suomen virallinen lista): 3
 Unkari (Single Top 40): 6
 Ruotsi (Sverigetopplistan): 7
Ranko Despotović

| Henkilötiedot |
| --- | --- | --- |
Syntymäaika: 21. tammikuuta 1983 (ikä 41)
Syntymäpaikka: Loznica, Jugoslavia
Kansalaisuus:  Serbia
Pelipaikka: Hyökkääjä
Pituus: 186 cm
Seurat
| Vuodet | Seura | O (M) |
| 2001-2003 2003-2007 2004-2005 2008 2008-2009 2009-2010 2010-2011 2011-2013 2013-2014 2014-2015 2015-2016 2016 | Loznica Vojvodina →Mačva Šabac Rapid Bucureşti Real Murcia Salamanca Girona Urawa Reds Sydney Deportivo Alavés Cádiz Marbella |  |
Maajoukkue
| 2007–2011 | Serbia | 4 (0) |
Ranko Despotović (s. 21. tammikuuta 1983 Loznica) on serbialainen entinen jalkapalloilija.
Jalkapallomaajoukkue

Despotović debytoi Serbian maajoukkueessa 2007. Hän on pelannut neljä maaottelua.
Ruotsin valtiopäivävaalit 1973

Ruotsin valtiopäivävaalit 1973 pidettiin Ruotsissa 16. syyskuuta 1973.
Aiheesta muualla

Kuvia tai muita tiedostoja aiheesta Ruotsin valtiopäivävaalit 1973 Wikimedia Commonsissa
Roberto Ravaglia

| Roberto Ravaglia |
| --- | --- |
 Roberto Ravaglia vuonna 2008
Henkilötiedot
Kansalaisuus:   Italia
Moottoriurheilija
FIA GT1
Vuodet:  1997
Tallit:  Schnitzer BMW
Kilpailuja:  297
Voittoja:  40
Paalupaikkoja:  18
Nopeimpia kierroksia:  27
Mestaruudet
1986, 1988 1987 1990, 1991, 1993 1989:  ETCC WTCC Italian vakioautosarja DTM
Roberto Ravaglia (s. 26. toukokuuta 1957 Venetsia Italia) on uransa päättänyt italialainen kilpa-autoilija. Hän voitti urallaan muun muassa vakioautojen Euroopan mestaruuden kahdesti (1986 ja 1988) ja maailmanmestaruuden kerran (1987). Lisäksi hän voitti kolmasti Italian vakioautojen mestaruuden kolmasti. Vuonna 1989 Ravaglia kruunattiin myös Saksan vakioautosarja DTM:n mestariksi.
Ravaglia ajoi kilpauransa alkuvuosina myös Formula-autoilla. Hän aloitti vuonna 1980 Italian kansallisessa Formula Fiat Abarth -luokassa sijoittuen kauden kokonaispisteissä viidenneksi. Vuosina 1981 ja 1982 hän kilpaili Italian Formula 3 luokassa ja ajoi siinä ohessa F3:n Euroopanmestaruussarjassa. EM-loppupisteissä hän sijoittui vuonna 1983 viidenneksi. Vuonna 1985 hän siirtyi formuloista vakioautojen pariin ja kilpaili  siellä uskollisesti BMW:llä aina vuoteen 1996 asti. Viimeisen aktiivivuotensa 1997 Ravaglia kilpaili GT-autojen MM-sarjassa McLaren BMW:lla. MM-sarjan loppupisteissä hän oli kahdeksas ja Le Mansin 24 tunnin ajossa autokunta Eric Helary, Peter Kox ja Ravaglia sijoittuivat toiseksi McLarenin ottaessa kaksoisvoiton. 
Vuonna 2017 Ravaglia palasi vielä kerran ajamaan yhden kilpailun Italian MINI Challenge Pro -sarjassa.
Uran kohokohdat

WTCC mestaruus 1987
ETCC mestaruus 1986 ja 1988
DTM mestaruus 1989
Italian vakioautojen mestaruus 1990, 1991 ja 1993
Wellingtonin Nissan Mobil 500 kilpailun voitto 1988 ja 1989
Aasian-Tyynenmeren vakioautosarjan 2.tila 1988
Vakioautojen Span 24 tunnin kilpailun 2.tila 1989
Le Mansin 24 tunnin kilpailun 2. tila 1997
Raijin

Raijin Ogata Kōrinin maalauksessa, 1700-luku.
Raijin (jap. 雷神) on japanilaisessa mytologiassa ja sittemmin šintolaisuudessa esiintyvä ukkosen kami. Ukkosta pidettiin muinoin väkivaltaisen kamin aiheuttamana, ja japanin kielen ukkosta merkitsevä sana kaminari tarkoittaakin kirjaimellisesti ’kamin [aiheuttamaa] ääntä’. Raijin liitettiin kiinteästi maatalouteen ja sateeseen; salamien muun muassa uskottiin lannoittavan riisin kasvua. Salamaan viittaavat sanat inabikari ja inazuma sisältävätkin riisin vartta tarkoittavan sanan ina.
Kamakura-kaudelta lähtien Raijin on esitetty demonin kaltaisena, pilvellä ratsastavana hahmona, jota ympäröi rumpujen kehä. Tämä esitystapa syntyi buddhalaisesta vaikutuksesta. Vanhemmissa kuvauksissa hänen on ajateltu ilmaantuvan pikemminkin käärmeen tai pienen lapsen hahmossa. Muita nimiä Raijinille ovat muun muassa Raiden-sama (雷電様) ja Narukami (鳴神).
Raijinille omistetuissa pyhäköissä kamilta pyydettiin sadetta. Jos salama iski riisipellolle, paikka pyhitettiin shimenawa-köydellä hyvän sadon varmistamiseksi. Kantōn tasangolla, jossa ukkostaa paljon, Raijinin palvonta tällä tavoin oli yleistä. Tochigissa ukkosta esiintyy Japanissa kaikkein eniten, ja siellä onkin useita Raijinille omistettuja pyhäkköjä. Toisaalta ukkonen saattoi aiheuttaa tuhoa, jolta Raijinia palvomalla haluttiin suojautua. Kojikista voidaan päätellä, että Raijin liitettiin tuhoon jo japanilaisessa mytologiassa, mutta tämä yhteys vahvistui Heian-kaudella, kun kami liitettiin kostonhimoisten henkien (goryō) aiheuttamiin kirouksiin ja erityisesti syyttömänä tuomitun Sugawara no Michizanen kulttiin. Michizanea palvottiin kuolemansa jälkeen Karai tenjin -kamina (”tulen ja ukkosen taivaallinen kami”) ja Raijinia laajalti tämän kultin osana.
Aiheesta muualla

Kuvia tai muita tiedostoja aiheesta Raijin Wikimedia Commonsissa
Pöytätenniksen maailmanmestaruuskilpailut 2009

Yokohama Arena ennen finaalin alkua.
Pöytätenniksen maailmanmestaruuskilpailut 2009 kilpailtiin Jokohamassa, Japanissa 28. huhtikuuta – 5. toukokuuta. Lajeina olivat miesten kaksinpeli, naisten kaksinpeli, miesten nelinpeli, naisten nelinpeli ja sekanelinpeli. Kiina voitti kaikki mestaruudet.